text: Blander mode og politik for at lokke kvinder til
  27 april 2015 kl. 19.49
  Valgflæsk kan ikke lokke kvinder. Men det kan mode og hudpleje. 25 kvinder til politisk valgmøde med folketingsmedlem i tøjbutik i Brørup mandag aften.
  - Det er for at blande politik med andre ting, som også interesserer, siger Anni Matthiesen, Venstre-folketingsmedlem, til TV SYD. Og der ved jeg, at bl.a. det at komme og kikke på tøj, det plejer at trække. Og det kan man jo også se her i aften, hvor der er fuldt hus.
  - Jeg tror, at man skal huske på, at politik nogle gange skal være mere fordøjeligt. Det med at blande de her to ting betyder, at man både for snakket tøj, mode, farver og så videre, men jo egent lig også, hvad der er vigtigt for kvinderne at blande sig i ? også på Christiansborg.
  Modebutikken Inn Art på Nørregade i Brørup lagde rammer til det utraditionelle valgmøde.
  
  